Rěčny centrum WITAJ wobsteji mjeztym 20 lět. To je přičina, zaběrać so w rjedźe přinoškow z dźěławosću serbskeje institucije, kotraž je Domowinje přirjadowana. Milenka Rječcyna je so ze zamołwitej redaktorku časopisa Serbska šula (SŠ) Bianku Wjeńcynej z RCW rozmołwjała.
Su w lětach skutkowanja jeničkeho serbskorěčneho pedagogiskeho magacina łamki byli, a su hinaše wobsahi porno časej załoženja k tomu přišli?
Kak robotery jako wučbny srědk wužiwać – to rozjimaštaj Michał Cyž ze Sakskeho wukubłanskeho a wuwiwanskeho kanala (SAEK) a informatikar Wito Bejmak we wobłuku zhromadnje z Techniskej uniwersitu Drježdźany wuhotowaneho webinara. Nimo toho namjetowaštaj wutworić skład, spřistupnjacy šulam wotpowědnu techniku.
Budyšin (SN/bn). „Kawsalnje myslić móc je bytostna tema přichoda“, Wito Bejmak wčerawše zarjadowanje zahaji. Tónle kognitiwny proces hodźał so z pomocu roboterow spěchować, kaž informatikar na přikładźe modela „B-Bot“ pokaza. „Šulerjo móža jón sami programěrować, tak zo je kmany nadawki spjelnić, kotrychž kompleksita je naposledk njewobmjezowana. Tak wuknjacym na zabawne wašnje zmóžnjamy so z techniku rozestajeć. Zdobom polěkujemy logiskemu myslenju, koordinaciji a orientaciji.“
Budyšin (SN/MiR). Deskowu hru ze serbskimi napisami měć, kotruž w swójbach dale dawaja, ma so stać woprawdźitosć. Lětsa chcedźa wudać hru „Łužiski monopoly“. Je to prěnja edicija tuteje hry, kotraž so z Łužicu zaběra. Wobsahi maja cyły region wot Žitawy hač do Königswusterhausena zapřijeć.
Budyšin (SN). Jedyn z prěnich kubłanskich wjerškow w januaru běše minjene sydom lět stajnje informacija wo zarjadowanju „Nawi přichoda – centralny informaciski dźeń orientacije na powołanje a studij“ w Budyskim wokrjesu.
Za lětuše wosme zarjadowanje, bě wjace hač 80 předewzaćow přizjewjenych, mjez nimi Radworske předewzaće Rječka&Čornak technika za tepjenja a připrawy za rjadowanje płunoćišća tzwr kaž tež Budyski powołanskošulski centrum z fachowej šulu za socialnu pedagogiku. Lětsa pak so wiki za wukubłanje a studij na statnej studijnej akademiji (BA) na Lubijskej dróze sprjewineho města njewotměja. Organizatorojo, mjez kotrymiž je BA sama, Budyska agentura za dźěło, Budyski wokrjes kaž tež powołanskošulski centrum a wokrjesna rjemjeslniska komora, dyrbjachu zarjadowanje wobmjezowanjow korony dla wotprajić. Kónc minjeneho lěta běchu ju hišće za měrc 2021 planowali, su pak zwěsćili, zo njehodźi so zarjadowanje pod aktualnymi wuměnjenjemi přewjesć.
Chrósćicy/Worklecy (SN/MiR). Hižo spočatk lěta bu znate, zo wučerka Worklečanskeje zakładneje šule „Michał Hórnik“ Milenka Cyžowa swojich šulerjow online wuwučuje. Mjeztym je wona pjeć widejow do interneta stajiła. Na Youtube-kanalu pod hesłom „wučerka knjeni Cyžowa“ móže sej je kóždy zajimc wobhladać. Krótke filmy, mjez pjeć hač do 16 minutow trajace, zaběraja so z temami, kotrež bychu wuknjacych 1. lětnika hewak w šuli wužadali. Hakle tónle tydźeń je wučerka swojim chowancam pismik „r“ spřistupniła. „Wěm, zo je staršim husto ćežko so wo to starać, zo dźěći z wjeselom swoje nadawki spjelnjeja“, měni wučerka, kotraž je nazhonjenja z wuwučowanjom po modernych medijach hižo w Berlinje a Podstupimje zběrała. „Nahrawam tuž tuchwilu tydźensce widejo, w kotrymž posrědkuju wuknjenske wobsahi.“ Wosebje putacy je film wo hodownych darach wučerki, wusměrjeny na zwučowanje z pismikom „k“.
szl_Latn ces_Latn szl_Latn slk_Latn pol_Latn szl_Latn ces_Latn szl_Latn